钦定古今图书集成/理学汇编/经籍典/第054卷 > 《易原》 > 理义象数一以贯之之图
## 钦定古今图书集成/理学汇编/经籍典/第054卷 > 《易原》 > 理义象数一以贯之之图

六合以外，存而不论；六合以内，一而已矣。一者，中无
一事，而万事所繇起。二之为二气，三之为三才，四之
为四时，五之为五行，六之为六气，七之为七政，八之
为八卦，九之为九宫，十之为十干。循是以往，辰律十
二，章闰十九，中节二十四，列宿二十八，月数三十，《洛
书》四十五，《大衍》五十，《河图》五十五，甲历六十，重卦六
十四，岁候七十二，季九十，《坤》策百四十四，《干》策二百
一十六，盈缩数百八十，期度三百六十，重爻三百八
十四，极卦四千九十六，物策星数万一千五百二十元会运世十二万九千六百。循此以往，巧历不能计。
其位数，各有一定，其变合终古不齐，要皆本图书，而
图书运行，止一气耳。故圣人原始反“终，履端举正归
馀以纪岁；昏杓旦魁夜衡以纪月；中星岁戌以纪日；
气朔初中以纪星辰；九道阴阳以纪历数。”后之制礼
作乐，设官经野，下至“太乙参同运气”，兵家衍艺器用，
无不以是为本。盖自然之理，不期其然，而无不然者
也。